Odontolabis latipennis

Odontolabis latipennis er en bille som hører til familien hjortebiller (Lucanidae) i gruppen skarabider (Scarabaeoidea).

Utseende 
En stor til meget stor (hannen 41-79 millimeter), kraftig, blank, mørkbrun til svart hjortebille. Hannen har stort hode og forstørrede kjever, disse er vanligvis korte og brede, krumme med en tann ved roten og kraftige tenner i spissen. Hodet har en liten, fremoverrettet tann bak fasettøynene. Panne er jevnt rundet innskåret foran, forkanten buler opp litt over hvert antennefeste. Pronotum hat markerte bakhjørner, men ingen påfallende innsnevring bak. Dekkvingene er blanke, noe hvelvede, bredest bak roten. Beina er svarte. Hunnen er bredere og svært blank, kullsvart, uten forstørrede kjever, hodet med et rundet utskudd under fasettøynene.

Levevis 
Larvene utvikler seg i råtne trestammer.

Utbredelse 
Arten er utbredt fra Malaysia i vest til Molukkene i øst.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien hjortebiller, Lucanidae Latreille, 1806
 Underfamilien hjortebiller (Lucaninae) Latreille, 1806
 Stammen Odontolabini
 Slekten Odontolabis Hope, 1842 – 44 arter
 Odontolabis latipennis (Hope & Westwood, 1845)
 Odontolabis latipennis fratella Leuthner, 1885 - Filippinene, noen ganger regnet som en egen art
 Odontolabis latipennis latipennis (Hope & Westwood, 1845) - Malaysia, Sumatra og Borneo
 Odontolabis latipennis planiceps Didier, 1930 - Molukkene

Kilder 
 Oversikt over artene

Eksterne lenker 
 Bildegalleri over artene, foto: Benjamin Harink
 Bildegalleri
 
 

Hjortebiller
Dyr formelt beskrevet i 1845
Vest-Malaysias insekter
Filippinenes insekter
Sumatras insekter
Borneos insekter
Molukkenes insekter